ກຸ່ມສະໜັບສະໜູນ ຄົນອາເມຣິກັນ ພື້ນເມືອງ ພະຍາຍາມ ນຳຜູ້ລ່ວງລະເມີດ ທາງເພດ ມາລົງໂທດ
96 ເປີເຊັນຂອງຊາວ ອາເມຣິກັນ ພື້ນເມືອງ ທີ່ເປັນຜູ້ເຄາະຮ້າຍຈາກການຂົ່ມຂືນ ຫຼື ທຳຮ້າຍທາງເພດແມ່ນ ຖືກໂຈມຕີໂດຍຜູ້ບໍ່ແມ່ນຄົນພື້ນເມືອງ.
ໃນຫຼາຍເດືອນທີ່ຜ່ານມາ, ແມ່ຍິງຫຼາຍສິບຄົນໄດ້ອອກມາລາຍງານດ້ວຍການກ່າວຫາ ກ່ຽວກັບ ການລະເມີດທາງເພດໂດຍຄົນມີຊື່ສຽງ ແລະ ນັກການເມືອງຫຼາຍຄົນ, ຈົນກໍ່ ໃຫ້ເກີດຂະບວນການຕໍ່ຕ້ານການລວນລາມທາງເພດທົ່ວໂລກ ແຕ່ກຸ່ມສະໜັບສະໜູນຄົນ ອາເມຣິກັນ ພື້ນເມືອງກ່າວວ່າ ມີການເພັ່ງເລັງຄວາມສົນໃຈ ໃສ່ບັນຫາຄວາມຮຸນແຮງທາງເພດຕໍ່ແມ່ຍິງພື້ນເມືອງໜ້ອຍໂພດ, ເຊິ່ງໄດ້ດຳເນີນມາ ຕັ້ງແຕ່ສະໄໝຫົວເມືອງຂຶ້ນ, ແລະ ວ່າ ຜູ້ກະທຳຜິດຈຳນວນຫຼວງຫຼາຍແມ່ນບໍ່ເຄີຍຖືກ ນຳມາລົງໂທດ ສະຖິຕິຂອງສະຖາບັນຄວາມຍຸຕິທຳແຫ່ງຊາດໃນປີ 2016 ໄດ້ໃຫ້ການໜູນຫຼັງຕໍ່ການ ກ່າວຕຳໜິຂອງເຂົາເຈົ້າວ່າ: ຄົນອິນເດຍແດງຫຼາຍກວ່າ 4 ໃນ 5 ຄົນ ແລະ ແມ່ຍິງພື້ນເມືອງ ອາລັສກາ ໄດ້ປະສົບ ກັບຄວາມຮຸນແຮງໃນຕະຫຼອດຊີວິດຂອງເຂົາເຈົ້າ ນັ້ນກໍລວມມີຄວາມຮຸນແຮງທາງ ເພດ, ທາງຮ່າງກາຍ ແລະ ການລ່ວງລະເມີດທາງຄວາມຮູ້ສຶກໂດຍຄູ່ຮັກຂອງເຂົາເຈົ້າ ແລະ ຜູ້ແອບຍ່າງຕາມ ແມ່ຍິງພື້ນເມືອງ ອາລັສກາ ໄດ້ຝືນທົນກັບການຖືກບັງຄັບທຳຮ້າຍທາງເພດໃນລະດັບ ທີ່ສູງທີ່ສຸດ ແລະ ໄດ້ຕົກເປັນຜູ້ເຄາະຮ້າຍຂອງຄວາມຮຸນແຮງພາຍໃນຄອບຄົວ ຢູ່ລະ ດັບທີ່ສູງກວ່າບ່ອນອື່ນໆໃນ ສະຫະລັດ 10 ເທົ່າ 96 ເປີເຊັນຂອງຊາວ ອາເມຣິກັນ ພື້ນເມືອງ ທີ່ເປັນຜູ້ເຄາະຮ້າຍຈາກການຂົ່ມຂືນ ຫຼື ທຳຮ້າຍທາງເພດແມ່ນນັ້ນ ຖືກໂຈມຕີໂດຍຜູ້ໂຈມຕີທີ່ບໍ່ແມ່ນຄົນພື້ນເມືອງ ອຳນາດໃນການຕັດສິນຄະດີອາຊະຍາກຳໃນປະເທດ ອິນເດຍ “ເຊິ່ງແມ່ນໃນເຂດສະ ຫງວນ ແລະ ດິນແດນອື່ນໆທີ່ຖືກຄວາມຄຸມໂດຍການປົກຄອງຂອງລັດຖະບານນັ້ນ, ແມ່ນຖືກຄວບຄຸມຮ່ວມກັນໂດຍລັດຖະບານກາງ, ລັດ ແລະ ລັດຖະບານໃນທ້ອງຖິ່ນ, ແລ້ວແຕ່ວ່າ ຄະດີອາຊະຍາກຳເກີດຂຶ້ນຢູ່ບ່ອນໃດ ແລະ ເຊື້ອຊາດຂອງຜູ້ກະທຳຜິດ ນັ້ນແມ່ນຫຍັງ